Борис Младенов-Young
Резистентност

chitanka.info

Резистентност[0]

Микробите — невидими гадини,

се въдят безпрепятствено сред нас;

били са тук от милион години

и пак ще бъдат, хващам се на бас…

Повярвахме, че сме ги победили —

наивни, лековерни сме били;

те явно прегрупират свойте сили,

изплъзват ни се с нови хитрини.

Крадат, обменят помежду си гени

и в ужасяващ немислим поврат,

от мощни механизми защитени,

ни връщат със столетие назад

във до-антибиотичната ера —

„победата“ ни е била химера!!!

Сидни, Австралия — 2016 г.

[0] Антибиотична резистентност ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.